b'\n_START_ARTICLE_\nJonathan Edwards (kolmikh\xc3\xbcppaja)\n_START_PARAGRAPH_\nJonathan David Edwards (s\xc3\xbcndinud 10. mail 1966 Londonis Westminsteris) on Briti kolmikh\xc3\xbcppaja, kes esimesena \xc3\xbcletas 18 meetrit (1995. aasta maailmameistriv\xc3\xb5istlustel G\xc3\xb6teborgis 7. augustil; 18.29), 2000. aasta ol\xc3\xbcmpiav\xc3\xb5itja._NEWLINE_Edwardsi sportlasetee sai alguse 1984, kui ta sai Suurbritannia koolide meistriks._NEWLINE_1988 osales ol\xc3\xbcmpiam\xc3\xa4ngudel. V\xc3\xb5itis 1990 ja 1994 Briti \xc3\x9chenduse m\xc3\xa4ngude h\xc3\xb5bemedali. 1992 v\xc3\xb5itis maailma karika._NEWLINE_Edwards keeldus algul usuliste veendumuste t\xc3\xb5ttu p\xc3\xbchap\xc3\xa4eval v\xc3\xb5istlemast, mist\xc3\xb5ttu ta ei osalenud 1988. aasta ol\xc3\xbcmpiam\xc3\xa4ngudel ja 1989. aasta Euroopa karikav\xc3\xb5istlustel, mist\xc3\xb5ttu ta ei saanud osa v\xc3\xb5tta ka 1991. aasta maailmameistriv\xc3\xb5istlustest. Ent 1993 m\xc3\xb5tles ta p\xc3\xa4rast vikaarist isaga n\xc3\xb5upidamist \xc3\xbcmber, leides, et Jumal on talle ande andnud v\xc3\xb5istlemiseks, ning ta v\xc3\xb5itis 1993. aasta maailmameistriv\xc3\xb5istlustel (kus kvalifikatsiooniv\xc3\xb5istlus oli p\xc3\xbchap\xc3\xa4eval) pronksmedali._NEWLINE_1995. aasta maailmameistriv\xc3\xb5istlustel G\xc3\xb6teborgis 7. augustil \xc3\xbcletas ta 20 minuti jooksul kaks korda omaenda maailmarekordi. See on vist ainus kord, kui kaks maailmarekordit on s\xc3\xbcndinud sama inimese kahe j\xc3\xa4rjest h\xc3\xbcpatud h\xc3\xbcppega. Rekordiks j\xc3\xa4i l\xc3\xb5puks 18.29. Edwards suutis oma tulemust vaevalt uskuda ja hoidis k\xc3\xa4si \xc3\xbcleval. Esimese katsega (18.16) oli ta lisanud 18 sentimeetrit oma eelmisele rekordile (Salamancas 18. juulil 1995). Varasem pikim h\xc3\xbcpe oli olnud 18.20 (taganttuulega 5,2\xc2\xa0m/s); selle oli sooritanud Willie Banks (Ameerika \xc3\x9chendriigid) 1988 Indianapolises._NEWLINE_1996. aasta ol\xc3\xbcmpiam\xc3\xa4ngudelt sai h\xc3\xb5bemedali._NEWLINE_1996. aasta l\xc3\xb5ppes pahkluuvigastusega._NEWLINE_2000. aasta suveol\xc3\xbcmpiam\xc3\xa4ngudel v\xc3\xb5itis Edwards kuldmedali.\n_START_SECTION_\nVaated\n_START_PARAGRAPH_\nSportlasena ei pea Edwards \xc3\xb5igeks p\xc3\xbc\xc3\xbcda v\xc3\xb5itu, vaid anda Jumalale oma parim._NEWLINE_Jumal annab talle enne v\xc3\xb5istlusi rahu._NEWLINE_Hakkas tegelema kergej\xc3\xb5ustikuga, sest tundis, et Jumal soovib seda. Selle kaudu saab ta evangeeliumi kuulutada.\n_START_SECTION_\nIsiklikku\n_START_PARAGRAPH_\nOn abielus Allisoniga, kes on samuti p\xc3\xa4rit rangelt kristlikust perekonnast. Neil on pojad Samuel ja Nathan. Nad elavad Newcastle\'is._NEWLINE_Jonathani lemmikraamatud on Piibel ja "S\xc3\xb5rmuste isand", lemmikfilmid "T\xc3\xa4htede s\xc3\xb5da" ja "Matrix".'